

ประกาศเทศบาลตำบลโป่งน้ำร้อน  
เรื่อง ผลการคัดเลือกข้าราชการ พนักงาน ลูกจ้างประจำและพนักงานจ้าง เพื่อรับรางวัลบุคคลดีเด่น

ที่เป็นต้นแบบด้านคุณธรรม จริยธรรมในองค์กร ประจำปี พ.ศ. ๒๕๖๑

\*\*\*\*\*\*\*\*\*\*\*\*\*\*\*\*\*\*\*\*\*\*\*\*

                         ตามที่เทศบาลตำบลโป่งน้ำร้อน ได้จัดทำโครงการบุคคลดีเด่นที่เป็นต้นแบบด้าน

จริยธรรมในองค์กร ประจำปี พ.ศ. ๒๕๖๑ โดยมีวัตถุประสงค์เพื่อยกย่องข้าราชการพนักงาน ลูกจ้างประจำและพนักงานจ้างขององค์กรปกครองส่วนท้องถิ่น ผู้ที่ประพฤติปฏิบัติตามมาตรฐานคุณธรรม จริยธรรม และจรรยาบรรณ ให้มีขวัญและกำลังใจในการปฏิบัติงาน เพื่อเผยแพร่เกียรติคุณผู้ประพฤติปฏิบัติตนเป็นแบบอย่างที่ดีในการประพฤติปฏิบัติตามมาตรฐานคุณธรรม จริยธรรม และจรรยาบรรณให้เป็นที่รู้จัก เพื่อปลูกฝังจิตสำนึกและค่านิยมให้ยึดมั่นในความซื่อสัตย์สุจริตและถูกต้องชอบธรรมปฏิบัติงานโดยมุ่งผลสัมฤทธิ์ต่อภารกิจของทางราชการ และเพื่อเป็นการสร้างขวัญและกำลังใจในการทำงาน

บัดนี้ การดำเนินการตามโครงการดังกล่าวได้เสร็จสิ้นเรียบร้อยแล้ว ทางคณะกรรมการ

ได้พิจารณาแล้ว จึงขอประกาศผลการคัดเลือกข้าราชการ พนักงาน ลูกจ้างประจำและพนักงานจ้าง เพื่อรับรางวัลบุคคลดีเด่นที่เป็นต้นแบบด้านคุณธรรม จริยธรรมในองค์กร ประจำปี พ.ศ. ๒๕๖๑ ดังนี้

1. กลุ่มตำแหน่งประเภทบริหารท้องถิ่น และตำแหน่งอำนวยการท้องถิ่น ได้แก่

- นางสาวขนิษฐา นะภาโชติ ตำแหน่ง หัวหน้าฝ่ายบริหารงานคลัง

๒. กลุ่มตำแหน่งประเภทวิชาการ และทั่วไปรวมถึงสายงานครูผู้สอน ได้แก่

- นางสาวกมลรัตน์ ผักกาดทอง ตำแหน่ง เจ้าพนักงานทะเบียน

๓. กลุ่มลูกจ้างประจำ ได้แก่

- ไม่มีผู้เข้ารับการประเมิน

๔. กลุ่มพนักงานจ้างได้แก่

- นางสาวชวัลรัตน์ ธรรมปัญญา ตำแหน่ง ผู้ช่วยเจ้าพนักงานการเงินและบัญชี

- นางสุนีย์ จันทเสน ตำแหน่ง คนงาน

จึงประกาศเพื่อให้ทราบโดยทั่วกัน   
  
                        ประกาศ ณ วันที่ ๒๕ เดือน กันยายน พ.ศ.๒๕๖๑